*Na osnovu člana 69. Zakona o igrama na sreću ( Sl.list RCG br. 52/04 i ,,Sl. list CG“, br. 13/07, br. 61/13 i br. 37/17) i odluke kolegijuma firme „MPM“ d.o.o. od 05.12.2023. godine, izvršni direktor 05.12.2023. godine, donosi sledeća*

*P R A V I L A*

*nagradne igre Cosmetics-a pod nazivom*

***„Cosmetics - Škoda Kamiq 2024“***

*1. Priređivač nagradne igre je privredno drustvo „MPM“ d.o.o. sa sjedištem u Podgorici u Ul. Bracana Bracanovica 38 , sa matičnim brojem 02047861 sa ciljem unapredenja prodaje .*

*2. Vrijeme trajanja nagradne igre: Nagradna igra počinje 03.01.2024. godine i traje do 31.03.2024. godine.*

*3. Fond nagrada:* ***Putničko vozilo Škoda Kamiq Ambition + 10 x 50€ vaučer za trgovinu u Cosmetics objektima***

*4. Nagradni fond sastoji se:*

*Glavna nagrada* ***Putničko vozilo Škoda Kamiq Ambition***

*(\*puni naziv automobila: Škoda, model Kamiq Ambition, tip 1.0 TSI, boja velvet crvena metalik)*

*Ostale nagrade:*

*10 x 50€ vaučer za trgovinu u Cosmetics objektima*

*(Vaučeri se mogu iskoristiti u svim Cosmetics objektima. Ne mogu se koristiti u online kupovini putem Cosmetics mobilne aplikacije. Rok važenja vaučera je 01.06.2024.)*

*Faktura za automobil je u prilogu.*

 *5. Uslovi za učestvovanje u nagradnoj igri, postupak priređivanja i sprovođenja nagradne igre i izvlačenja nagrada, način objave rezultata, odnosno dobitnika nagrada:*

*5.1. Nagradna igra počinje 03.01.2024. godine objavljivanjem u štampanim medijima , a završava se 31.03.2024. godine.*

*5.2. Pravo ucešća imaju svi građani s prebivalištem u Crnoj Gori koji u periodu od 03.01.2024. do 31.03.2024. godine ostvare kupovinu u Cosmetics marketima, apotekama, parfimerijama ili putem Cosmetics online prodaje na Cosmetics mobilnoj aplikaciji, u vrijednosti najmanje 12.00€. Za račune preko online prodaje uslov se odnosi na vrijednost najmanje 12.00€ bez uračunate cijene dostave.*

*Na blagajni ili prilikom uručivanja online porudžbine kupac će dobiti račun za kupljenu robu, na čijoj poleđini treba upisati sljedeće podatke: ime i prezime, adresu, broj telefona. Fiskalni računi se potom ubacuju u kutije koje će biti na vidnom mjestu u svim Cosmetics objektima. Podaci koje učesnik ostavi neće se koristiti u druge svrhe osim za potrebe nagradne igre. U nagradnoj igri ne mogu učestvovati zaposleni u MPM doo i članovi njihove uže porodice .*

 *5.3. Praćenje izvlačenja nagrada vrši tročlana komisija u sljedećem sastavu: Boro Simanić, Gordana Filipović i Ivan Koprivica koju imenuje izvršni direktor priređivača nagradne igre. Izvlačenje nagrada će se obaviti sljedećim redosljedom: Prvo će se izvlačiti 10 x vaučer u vrijednosti 50 eura za kupovinu u Cosmetics maloprodajama, a potom će se izvući glavna nagrada – putnički automobil Škoda Kamiq Ambition.*

*Izvlačenje nagrada će se obaviti u Podgorici u Cosmetics marketu u ulici Ilije Plamenca bb na Zabjelu, slučajnim odabirom iz kutije namjenjene za izvlačenje, 19.04.2024. godine u 19h .*

*5.4. Dobitnike nagrada ce kontaktirati predstavnik organizatora nagradne igre u roku od 8 dana od dana izvlačenja nagrade.*

*5.5. Preuzimanjem nagrade prestaju sve dalje obaveze organizatora nagradne igre prema dobitniku.*

*5.6. Učešćem u nagradnoj igri učesnici prihvataju ova, prethodno objavljena, pravila.*

*5.7. Organizator igre će imena dobitnika objaviti u dnevnim novinama „Pobjeda“ u najkraćem mogućem roku nakon izvlačenja, na zvaničnom sajtu organizatora* [*www.cosmetics-market.com*](http://www.cosmetics-market.com)*, i na društvenim mrežama: Facebook i Instagram strani Cosmetics-a.*

*5.8. Nagrade se ne mogu zamijeniti za novčanu protivvrijednost. Cosmetics vaučeri se mogu iskoristiti samo u Cosmetics objektima širom Crne Gore.*

*5.9. Nagradni fond u vrijednosti većoj od 500 €, koji nakon završetka nagradne igre nije podijeljen, priređivač je dužan prodati na javnom nadmetanju, a sredstva ostvarena prodajom uplatiti u budžet Crne Gore u roku od 90 dana od dana isteka roka za preuzimanje nagrade. Nagradni fond u nižoj vrijednosti ostaje u vlasništvu priređivača nagradne igre.*

*6. Rok i način preuzimanja nagrada: Dobitnici nagrada mogu preuzeti nagradu lično ili preko trećeg lica uz obavezu podnošenja na uvid ličnog dokumenta dobitnika nagrade, u službi marketinga firme ili u nekom od predstavništava najkasnije u roku od 30 dana od objave imena dobitnika.*

*Ukoliko je dobitnik nagrade maloljetno lice nagradu preuzima zakonski zastupnik maloljetnog lica (roditelj ili drugo lice koje je odredjeno za zakonskog zastupnika) uz lični dokument i izvod iz matične knjige rođenih za maloljetno lice ili zdravstvenu knjižicu.*

*7. Viša sila: Priredjivač nagradne igre zadržava pravo da ukoliko nastanu nepredvidjene okolnosti koje nije skrivio, niti mogao predvidjeti, izbjeći ili otkloniti (viša sila) može promijeniti pravila u tačkama 5 i 6 nakon dobijanja saglasnosti na Pravila, o čemu je dužan obavijestiti* ***Upravu za igre na sreću****, pisanim putem, u roku od 3 dana od dana nastanka nepredviđene okolnosti.*

*8. Svi eventualni sporovi između dobitnika i priređivača nagradne igre rješavaće se sporazumno, u protivnom nadležan je Osnovni sud u Podgorici.*

*9. Stupanje na snagu pravila: Pravila nagradne* ***„Cosmetics - Škoda Kamiq 2024“*** *biće objavljena u dnevnim novina „Pobjeda“ prije početka nagradne igre , a nakon dobijanja saglasnosti od* ***Uprave za igre na sreću****.*

 *Izvrsni direktor:*

 *Tomislav Đorojević*

 *-------------------------------------*